
Ille est verus , et germanus Catholicus , qui 
Veritatem Dei, qui Ecclesiam , qui Christi corpus 
diligit, qui Divinae Religioni, qui Catholicae fi¬ 
dei nihil praeponit, non hominis cujuspiam aucto¬ 
ritatem , non amorem , non ingenium, non elo¬ 
quentiam, non Philosophiam , sed haec cuncta des¬ 
piciens , et in fide fixus stabilis permanens, quic- 
quid universaliter antiquitus Ecclesiam Catholicam 
tenuisse cognoverit, id solum sibi tenendum, cre- 
dendumque decernit . 

Vincent. Lirin. advers. prophan. omn. hae¬ 
res; novit. Common. i. n, 20. 

ZfJuiS est tam vecors, ut ajebat olim Tul- 
lius (1), qui cum suspexerit in coelum non 
sentiat esse Deum ? Certe nullus. Rationis ex¬ 
pers , aut mentis impos sit oportet, quem pul- 
crhitudo mundi , ordo rerum coelestium , qui 
velut naturae vox mentem aliquam praestantissi- 
mam, humano generi admirandam confiteri co¬ 
git , non moveat , et in universi conditoris 
non rapiat cognitionem. Nulla igitur est, fuit<- 
ve aliquando gens , nulla natio tam immanis, 
et barbara, quae etsi qualis sit, ignoraverit, Deum 
nullum esse crediderit. Nec veteres illi Philoso¬ 
phi a Graecis Athei habiti , si Alexandrino Clemen¬ 
ti fidem facimus, nec recent iores perditissimi 
quidem homines , se Atheos gloriantes , Deum 
non esse sentiunt. Naturalis a Philosophis, qui 
Naturalistae vocantur , conficta religio, idolola- 
trarum vesania , insana Mahumetis stultitia, quid¬ 
quid Deo a Christianis exhibito cultui COntradi- 
cat, ipsi Deo injurium, et ingratum est, homi¬ 
ne indignum. Quae idololatriae origo, quo ten> 
pore esse coeperit , nescitur. Enos minime prae¬ 
cessit : Abraham , et ejus avo Sarug fuit anti¬ 
quior, Moysen auctorem non habuit. Perinju¬ 
ria 


(1) Cicer, lib. de Harusp. respons. 

ria etiam Deo vetus , et sacrilega Politheorum 
impietas 5 unus tantum Deus est, et si unus non 
est , ut inquit Tertullianus (i) , Deus non est. 
Duo propterea Manetis principia ruunt necessa¬ 
rio. Deus ab omni materiae concretione sejunc¬ 
tus simplex est y non compositus , cum sit totus 
spiritus y et tota ratio y ut Iraeneus ait (2). An- 
tropomorphitarum rudem de Deo * fideique ad¬ 
versam sententiam Mejito Sardicensis Episcopus* 
Audaeus, Epiphanius * Tertullianus non sunt 
amplexati. Cum Deus sit independens * infinitus, 
immutabilis , immensus , sempiternus, omni- 
scius, omnium curam gerens, omnipotens, op¬ 
timus, beatissimus , verbo, quo nihil esse, co- 
gitarive potest praestantius, peccati auctor non 
est, neque hominem quantumlibet reprobum 
ad malum determinat. Quaecumque suae non 
derogant majestati, quae secummetipsis non 
pugnant, plura , et meliora , quam quae fecit, 
Deus facere potest. Quae autem vere sunt impossi¬ 
bilia , sunt namque nonnulla , renuant licet Tho- 
mas Blownt, et Cartesius, Deus non potest fa¬ 
cere. Vera patrare miracula Dei proprium est, 
quod hominibus nonnumquam communicat. Plu¬ 
rima id generis Deum , Sanctosque homines pa¬ 
trasse miracula sacri libri, Ecclesiae Catholicae 
auctoritas , Sancti Patres , probatissimi personant 
testes. Cujus rei vel solus primis Ecclesiae sae¬ 
culis Martyrum numerus , quem plurimum fuisse 
adversus Dodwellum (3;, aliosque pseudocriticos 

de- 

(1) Lib. 1. adv. Mare. (2) Lib. <5. Cap. 1 6 , 

(3) Disert. Cypriau, 








defendimus , testis est locupletissimus, ut fide¬ 
liora eorum acta conclamant. Non vera fuere, 
sed apparentia Magorum Pharaonis miraculaj 
imposturae, praestigiae , sensuurn ludificationes, 
aut eventus miri , quia insoliti , naturalis tamen 
artis, sive ope Daemonum facti, quae de Apol¬ 
lonio Thianeo reffert Filostratus (i) , de Graecis 
Diodorus Siculus , et Plutarchus (2) , de Roma¬ 
nis Cic-ero (3), et Valerius Maximus (4), de Ves¬ 
pasiano Tacitus (s), de Adriano Spartianus (6), 
de aliis tandem alii. 

Deum, quem unum esse humana ratio, na¬ 
tura etiam duce , cognocit, in personis Trinum 
divina tantum revelatione veneramur. Trina enim 
unitas universam mentis nostrae aciem longe, 
lateque superat. Qua in re caecutiunt Sabellius, 
Sociniani, omnes denique alii, qui unicam Deo 
personam assignent; alia quippe est , teste auc¬ 
tore Symboli , quod falso tribuitur Athanasio^ 
Persona Patris , alia Filii , alia Spiritus Sancti . 
Egregius ille Joannis locus (7) Tres sunt , qui tes¬ 
timonium dant in coelo: Pater , Verbum , et Spi» 
tus Sanctus , et hi tres unum sunt et personarum 
in una essentia evincit distinctionem, et genui¬ 
nus Joannis foetus est , non ab aliena manu sa- 
sacro textui assutus , ut frustra praeter alios Eras- 

mus contendit , et Ricardus Simon. Deo Patri 
consubstantialis est Filius, utrique Spiritus Sanc¬ 
tus , quod semper in Ecclesia Dei creditum est. 


(i)VitApol. Thian. (2) Graec. Histor. (3) Lib. 2. de 
liat. Deor. et Lib. de Divinat. (4) Lib- 1. et 8. Dict. et 
Fact. (5) Lib. 4. Hist. circ. fin. (6) In Adriaiu 
(7) i. Joann. 5. 

Antiquissimi, - sapiehtissirtiique Orientis , et Occi¬ 
dentis Ecclesiae Patres, atque Doctores , qui ante 
Nicaenam Synodum floruere , quamquam sub¬ 
obscure interdum locuti sint nonnulli, Verbi Di¬ 
vinitatem plene confessi sunt ; an Origenes , ac 
Caesariensis Eusebius ab Arrianismi nota possint 
excusari ,. non una est, eademque Theologorum 
sententia. Sacrosanctae Nicaenae Synodi fidem 
pro aris , ut ajunt , et focis propugnandam, nec 
Liberius Papa, nec Cordubensis Osius , meritis- 
simusejusdem Concilii praeses umquam deseruere. 
Imprudenter , et impie Erasmus, atque Creilius 
Spiritum Sanctum ab antiquioribus ut Deum 
habitum non fuisse , calumniantur. Neque solum 
a Patre , vel a Patre per Filium ; sed a Patre, 
et Filio Spiritus Sanctus procedit; nec Occiden¬ 
tis Ecclesiae , quod Symbolo C. P. particulam 
Filioque addiderit , crimini verti debet. 

Mundum universum , coelum scilicet , et 
Terram nulla praeexistente materia , sed ex ni¬ 
hilo , nulla necessitate coactus , sed liberrime, 
non ab aeterno, sed in tempore , et ut conjici¬ 
mus in Autumno rerum omnium conditor crea¬ 
vit Deus. Geneseos historia a solo Moyse , Hae- 
breorum Sapientissimo , et Dei Spiritu afflato re¬ 
peti potest, posthabitis impiorum , qui criti¬ 
cam jactantes, suam produnt ignorantiam , pu¬ 
tidis, anilibusque fabulis, vanis, et ridiculis ar¬ 
gumentationibus. Qui utramque de nihilo condi¬ 
dit creaturam spiritualem , et corpoream Deus, 
valde bona omnia , quae fecit , ipse testatur (i> 

An- 



CO Genes, i. 

Angelos esse, eosque omnino immateriales , haud 
morti obnoxios , novem ordines , ex his omnibus 
in ministerium mitti , hominibus custodiendis de¬ 
putari , in bonos demun y et malos dividi fa¬ 
temur. Homo ad Dei imaginem y et similitudi¬ 
nem factus corpore y et anima constat: haec 
-non est divinae substantiae pars y neque animae 
* generantis portio , nec ex corporeo semine pro¬ 
pagatur y aut ab alio in aliud corpus traducitur, 
ut benemulti veteres , recentioresque Philosophi 
docuerunt; sed purus spiritus est, et immor¬ 
talis, eo tempore, quo corpori inseritur , crea¬ 
tus. Primus omnium hominum fuit Adam, ex 
quo totum humanum genus , quidquid Praea- 
damitae reclament. Hic justitia, qua ab ejus 
origine ornatus fuerat, dono immortalitatis, quod 
non a natura , ut falso Bajus statuit , sed a gra¬ 
tia habebat , super se , animaliaque universa do* 
minio , donis insuper aliis ob fructus vetiti esum 
fuit spoliatus. Per verum, naturalemqne serpen¬ 
tem Diabolum cum Eva collocutum, Cajetani, et 
Origenis ad metaphoram confugientium interpreta¬ 
tionem , aliorumque deliramenta respuentes pro¬ 
pugnamus. Adami pecca tum in omnes ejus pos¬ 
teros transfundi , Ecclesiae Catholicae dogma est. 
Hujus peccati essentiam cun uptam a peccato ani¬ 
mae substantiam , aut pravam hominis concupis^ 
centiam esse adversus Uliricum, Lutheranos, 
Calvinianosque inficiamur. 

Deus Salvator omnium, et maxime fidelium, 
ea omnia, quae, ut su am tamdem aliquan¬ 
do adipiscantur salutem , necessaria sunt, omni¬ 
bus est impertitus. Gratia indigere homines, miae 


s 

intellectum illuminet, voluntatemque moveat, 
ut supernaturalia praestent opera, saepe saepius 
ab Ecclesia declaratum est (*). Praedestinatia- 
norurn haeresim quinto Ecclesiae saeculo exti- 
tisse constat : nono eam suscitavit Gotescalcus. 
Wiclefi, Lutheri, Calvini , omnium , qui his as¬ 
tipulantur, impia , sacrilegaque in liberum ho¬ 
minis arbitrium dogmata proscribimus. Michae- 
lis Baji doctrina jure, ac merito a Pio V, et Gre- 
gorio XIII. anathemate percusa, ab Urbano VIII. 
Bulla In eminenti (quae subreptitia non est, sed 
summum, irrevocabileque , cui assentiri omnes 
tenentur. Ecclesiae judicium) conffossa, Janse- 
nismum praecessit, qui, ut nunc temporis qui¬ 
dam impudenter affirmant, merum phantasma 
non fuit. Quinque illae nominatissimae Jansenii 
ex libro , qui Augustinus inscribitur, excerptae 
propositiones ab Ecclesiae Pontificibus canonice 
damnatae nec distinctione Juris , et Facti , nec 
religioso , ut ajunt silentio , aliave cavillatione, 
nec ullo prorsus modo defendi possunt. Clemen¬ 
tis XI. adversus Quenellum Constitutio, quae 
incipit Unigenitus , Ecclesiae dogmaticum judi¬ 
cium , omnes, et singulos astingens Christi fide¬ 
les, non disciplinae, politiae, aut cautionis lex 
est. Fides sola hominem non justificat, nec so¬ 
la justitiae Christi imputatio nostra justificatio 
est, ut Ecclesia testatur universa (i). Bona ope¬ 
ra nobis necessaria sunt, et his vitam meremur 
aeternam , quod Lutherus , ejusque asseclae ne¬ 
gavere. 


(*) Concil. Cartag. Arausican. Milevit. et aliis, 
(i) Trident. Sess. 6 . Canon. 9. io. et ix. 

Piis, et impiis juxta uniuscujusque merita 
rependit Deus. Justorum animas plene purgatas 
statim ac corporibus exuuntur, Deo frui, ipsum 
intueri lumine gloriae, despectis Chiliastarum 
erroribus, credit Ecclesia. Nec Joannes XXII. 
justorum animas ante resurrectionem Deum non 
visuras definivit, nec ab oculo corporeo Deum 
videri Augustinus putavit. Dispar Sanctorum 
meritum , et gloria aeternae, et perfectae eo¬ 
rum non officit felicitati. Dei Sanctos invocan¬ 
dos , nostras preces exaudire, pro nobis inter¬ 
cedere , eorum reliquias venerandas, nullum a 
tota Dei Ecclesia Sanctum haberi hoc honore 
vel tantillum indignum, adversus infensissimos re¬ 
ligionis nostrae hostes omnes ad unum sentiunt 
Catholici. Christi D. , Beatissimae Virginis Ma¬ 
riae, Sanctorum omnium imagines religioso cul¬ 
tu prosequendas contra Iconoclastas definitum 
est. 

Dei Verbum, Spiritus Sancti operante vir¬ 
tute , ex Maria Virgine veram, nostraeque simi¬ 
lem carnem assumpsit , cui loco animae non erat 
ipsum Verbum, ut Arrius , et Apollinaristae do¬ 
cebant. Christus , qui verus Deus est, et verus 
homOj naturalis est Dei Filius; unus tantum Chris¬ 
tus , quia unica , eaque divina persona in eo est. 
Propterea B. V. Maria ab Ephesini Concilii Pa¬ 
tribus, Nestorii blasfemiam exeerantibus, Dei 
Genitrix summa omnium fidelium laetitia decla¬ 
rata est. Duae vero sunt iii Christo copulatae 
naturae Divina , et Humana , ut Chalcedonensis 
Concilii, Eutychen damnantis, verbis utamur , in¬ 
confuse , inmmut abii iter , indivise? inseparabi* 

B liter? 


fO 

Uter , mmquam sublata differentia natatarum prop* 
ter uniomem (i). Duas etiam voluntates Mono- 
thelitarum errori contradicens sanxit Ecclesia (2). 
Cyrillum Alexandrinum , Joannem Antiochenum, 
Honorium Papam ab Eutychetis , Nestorii, Mo- 
nothelitarum haeresibus vindicamus. 

Christus postquam novem mensium inter¬ 
vallo in utero B. Mariae delituerat , ex ipsa non 
communi naturae lege , sed mirabiliter natus est; 
nam nec ullos dolores passa est illa , quod ne¬ 
gavit Carpovius , nec Filii nativitate ejus laesa 
est virginitas , ut Jovinianus asseruit, nec cum 
sponso umquam congressa fuit , ut impudentis- 
simus somniavit Helvidius ; sed perpetuo Virgo 
permansit , quemadmodum a primis saeculis, duc¬ 
ta traditione , tenet Ecclesia. 

Christus Dominus hominum amore flagrans 
pro omnium salute passus, et mortuus est. Quae¬ 
cumque tum in anima , cum in corpore Christum 
pertulisse Evangelia Sacrosancta narrant, revera 
pertulit: pavorem nempe , taedium , moesti- 
tiam, tristitiam, sanguinis sudorem , ictus,ver¬ 
bera , convitia 3 mortem. Haec non in divina, 
ut quidam commenti sunt, sed in humana natu¬ 
ra perpessus est. Quam sudoris sanguinei histo¬ 
riam Lucas refert (3), supposititiam , hyperboli- 
cam , metaphoricamve credere, piaculum est: ve¬ 
ro sanguine Christum sudasse ab Apostolorum 
aevo censuit Ecclesia. Veros Christi dolores ab 
Hilario non fuisse negatos , ex ejus scriptis accu¬ 
rate inspectis, liquet. Pilati in Christum lata sen- 

ten 

(1) Act. 5. (2) Synod. VI. Act. 18. (3) Luc. Cap* 22. 

tentia defecta jurisdictionis , ordinis judiciarii, et 
aequitatis injusta , et iniqua demonstratur. Non 
Simon Cyrenensis, ut asserebat Basilides, sed 
Christus , ei, quam ipse portavit, clavis suffixus 
est Cruci Hanc non singulari crucifigentium odio* 
portasse, sed quia mos erat , clarissimi Theolo¬ 
gi sibi persuasserunt. Vera, non apparens fuit 
Christi mors , ejus anima a corpore separata est, 
a neutro autem divinitas. Christi morte tenebras, 
et terraemotus nedum Judaea universa , verum 
etiam totus orbis persensit. Christus sui ipsius 
passione , et morte vere pro nobis satisfecit , a 
Diabolo , a peccato 3 ab aeterna morte nos re¬ 
demit 3 Patri reconciliavit : ejus satisfactio ne¬ 
cessaria fuit 3 universalis 3 aequivalens 3 ad stric¬ 
tos justitiae apices 3 superabundans 3 infiniti vag¬ 
ioris. Christum sepeliri decuit : honorificentissime 
fuit sepultus 3 patrio more (1): plurima Christi 
sepultura mysteria significantur. Hominum nam¬ 
que cadavera sepulcro mandari humanae naturae 
dignitas exigit: Christianorum vero, utquae Spiri¬ 
tus S. templa fuerint3 humanda sunt honorifici pii 
ac religiose tractanda. Qquidquid prophanos Ethni¬ 
corum mores redoleat in sepulturis 3 et exequiis 
fugiendum ab Ecclesiae P. P. ( 2 ), totaque antiqui¬ 
tate docemur; sepulturae tamen , et exequiarum 
magnificentia statui mortuorum, conditioni, dig¬ 
nitati , patriis legibus, caeteris adjunctis res¬ 
pondens numquam abEcclesia fuit damnata; per¬ 
peram a nostra religione aliena , falso adversa. 



lm- 


( 1 ) Joan. 19. ( 2 ) Basii, conc. ad divit. Chrysost» 

hom. 66. alii. vid. Bernard. de sepult. et exeq. 




impie creditur proscripta. Innumera de commitati- 
bus, caereis accensis, canentibus, et aliis quae usu 
trita sunt, ex quo Ecclesia Dei palam religio¬ 
nem professa est, testimonia inveniuntur (i). Pri¬ 
mis Ecclesiae saeculis Christianos omnes in coe¬ 
meteriis ; quosdam deinde, temporis decursu 
omnes in templis sepultos scimus ; ut frequen- 
tior eorum , quos diligimus , dum apud Deum, 
et Sanctos ejus preces fundimus , memoria ha¬ 
beatur , hoc invaluisse ex Augustino colligitur(2). 
Haec pietatis officia mortuis suffragia, caeteris 
paribus, vivis merita sunt. 

Christi anima ad inferos , locum scilicet 
subterraneum , quo V. T. Patres detinebantur, 
non virtute tantum , et efficatia , sed re quidem 
vera descendit. Non ergo propter incarnationem, 
non propter diram animae passionem , aut cor¬ 
poris sepulturam , nec propter damnatorum cru¬ 
ciatus passos (3), ut recentiores haeretici volunt, 
Christum ad inferos descendisse dicitur. Veteris 
testamenti Sanctos e loco , in quo erant , Chris¬ 
tus eduxit; Daemones , damnatosque alios in in¬ 
ferno reliquit contra atque Marcion delirat. Tra¬ 
jani Imperatoris animam Sancti Gregorii preci¬ 
bus , Falconillae etiam Sanctae Techlae orationi¬ 
bus a gehenna liberatam ad fabulas amandan¬ 
dum ; oratio quippe de Defunctis , cujus auctori- 
rate hoc nititur , Damaseceni opus non est. Dae¬ 
mones , damnatosque omnes salvos aliquando fu¬ 
turos 


(i) Adeat. Selvag. de antiq. Christ. Vit. Marten. Lam- 
bertin. Scc. (2) Lib. de cura pro mort. eap. 4* (3) Calv. 

lib. 2. Iatst.cap. 16, et in aliis locis. 

turos ? in quo erravit Origenes 3 a vero quam 
maxime distat. Uno originis peccato vita functi 
infantes nulla supernaturali * nec naturali fruun- 
tur beatitudine : poena sensus plectantur* necne* 
Theologi disputant; in negantem sententiam pro- 
pendemus. Purgatorii animae igne materiali* ut 
damnati * non tamen aeterno torquentur. Ilius 
Ecclesiae prosunt suffragia * fideliumque oratio¬ 
nes. 

Christi corpus terraemotu absortum non 
fuit * ut temere * ac impie dixit Edelmanus; sed 
tertia die * ut praedixerat * propria virtute 3 car¬ 
ne 3 quam assumpserat 3 a mortuis Christus re¬ 
surrexit : quod unione hypostatica illi corpori 
debitum erat. Hujus resurrectionis tot 3 tantique 
sunt testes 3 ut ipsis fidem negare 3 amentia sit. 
Omnes quoque homines ante finale judicium mo¬ 
rituros 3 ac resurrecturos ex Apostoli verbis (1) 
Omnes quidem resurgemus intelligimus. Proprium 
unaquaeque anima corpus reassumet 3 omnibus 
corporis humani membris* nulla deformitate* 
eo in statu 3 qui aetati hominis perfectissimae 
convenit 3 sexuum disparitate servata (2). 

Erubescant qui affirmant * carnem in coelis 
vacuam sensu 5 ut vaginam exempto Christo sede¬ 
re 3 aut qui carnem 3 et animam tantundem 3 aut 
tantummodo animam * non vero carnem * ut Ter¬ 
tullianus ajebat (3). Totum siquidem Christum 
in coelum ascendisse 3 et ad Patris dexteram 
sedere 3 fide divina constat. Nec Christus est ubi¬ 
que 

(i) i ad Corinth. 15. (2) Videsis Calmet. Dissert. de 

resurrect. jnort. (3) Lib. 1. de carn. Christ. cap. 24. 

que , nec methaphorice ejus ascensio est acci¬ 
pienda , ut Brentius , Illincus , ejusque generis 
alii statuunt. Sessio autem non est corporalis, 
quae Patrum, et Doctorum interpretationi re¬ 
pugnat ; sed methaphorica , ut et Patris dex¬ 
tera ; quae ipsum preesse omnibus tamquam supre - 
tnum regem , ac judicem , qui tanta dignitate prae - 
cellit , ut in eodem solio cum Deo sit , et eadem 
adoratione colatur , si eximio Theologo fides ha¬ 
benda est , aperte , ac clare significant Etsi hoc 
modo sedere Christi proprium sit, cum Christo 
tamen Sancti consedebunt , et conregnabunt. 

Eos , qui vivimus , qui vivent, et qui mor¬ 
tui sunt, omnes Christus venturus est judicare; 
haec dogmatis hujus explicatio caeteris nec con¬ 
temnendis praestat. Christus, ut homo, extre¬ 
mi judicii diem non ignoravit; constitutus est a 
Deo , judex vivorum , et mortuorum , licet tri¬ 
bus Trinitatis personis haec judicandi potestas 
conveniat. Justos, et peccatores ad extremum 
usque judicii diem de felicitate , aut damnatio¬ 
ne dubios ; purgantes animas hac etiam incerti- 
tudine puniri, cum particulare judicium sit, per¬ 
negamus. Quae signa, extremum judicium prae¬ 
cessura, Scriptura Sacra commemorat; judicii for¬ 
ma , et apparatus ab ipsa descriptus ; Antichristi 
adventus , plurimorum ab ipso seductio , bellum 
in Sanctos infligendum , Messiae nominis , et cul¬ 
tus ab Antichristo usurpatio , Henoch , et Eliae 
contra ipsum pugna, post breve Antichristi im¬ 
perium a Dei Verbo, vel Spititu, aut ejus jussu 
illius interfectio , re vera futura sunt: permul¬ 
ta vero , quae de Antichristo, mundique dura- 
* ^ tione 


*5 

tione falso , ac temerk dicuntur , quibus placue¬ 
rint, disputanda relinquimus (t). Sed plus forte, 
quam par est , nostra excurrit oratio. Finis sit. 
Jam universa, et singula, quae prophanas , ut 
ille inquit (2) , prophanorum novitates horrentes, 
et insectantes hactenus diximus > Catholicae Ec-, 
clesiae judicio subjecta sint. 


r 


\ 


111 .... . mnlnii iinm n . ... '-4" 

(1) Videat. Dissert. Calinet. de Antichrist. (2) Infin. 
coraraon. Vincent. Lirin, 












" •' T T 

• . *>*:■■ ' 7 

■:: p ■ ’ ’ . f. , •• . , ; S 

sufq fpg •( i) etfmu/priitei ... • . • 

•!- 8(f:i-l jilyjoxd \bij:oj£ c ;l 2 u v rj 

• »Vj *.< •/«.> •- v , fs) jifj . i o ; ti 

•» 

• • - - £ ■■ - ■ • . - ■. J ..... J 

■ . . . . 


r 























.• 








- -- - - 

«J - i/ 


•A Oh 


• j J ■ 


. . • &■ •**".-*.».* • «• „ W. ****** fr-** - *^ 

j • • ;• ' 

.«hi. ’ .inov.tVi •aovnws 


«- 












i 

























































































































































































































